Han startet i bokhandlerbransjen i 1882 hos Fabricius bokhandel i Arendal. Som 29-åring i 1893 etablerte han sin første bokhandel i Kragerø, men flyttet denne til Arendal kun to år etter. Han drev etterhvert med konsert- og teaterbyrå, og startet engrossalg av papir, samt eide flere aviskiosker. I 1913 startet han kunsthandel og rammefabrikk, senere også trykkeri og forlagsvirksomhet.